Danska reiðaríið, Torm, hevur gjørt av at seta skrubbarar í helvtina av skipum sínum. 4000 skip hava skrubbarar í 2020 Samtakið av skrubbaraframleiðarum roknar við, at 4000 skip hava fingið skrubbarar, tá skerpaðu reglurnar hjá IMO um svávulútlát koma í gildi 1. januar í 2020. Um talan verður um ein góðan handil, er framvegis óvist, tí velur millum annað Torm eina millumloysn. Men avgerðin at seta skrubbarar í skip er framvegis trupul, tí enn veit ongin prísin á olju við lágum svávulinnihaldi, sum er alternativið til skrubbararnar. Tað hevur danska, Torm, tikið avleiðingarnar av, og hevur avgjørt at seta skrubbarar í 34 av skipum sínum, tað er umleið helvtin av øllum skipunum hjá reiðarínum. -Rationalið er, at vit síggja skrubbarar sum ein hátt at liva upp til nýggju krøvini. Í staðin fyri at siga, at vit eru eitt reiðarí, sum skal hava skrubbarar á øll síni skip–ella alternativt als ongan skrubbara, hava vit gjørt av at setta skrubbarar í tey skipini, har tað gevur mest meining, sigur Jacob meldgaard, stjóri í Torm. IMO tók í 2017 avgerð um at minka svávulútlátið.